Source: http://fnsadscagrostar.ro/prezentare/membrii/itemlist/user/239-agrostar.html?start=60
Timestamp: 2019-06-24 21:15:56+00:00

Document:
MICII FERMIERI, SCUTIȚI DE SANCȚIUNI LA PLATA SUBVENȚIILOR APIA!
Duminică, 14 Aprilie 2019 11:02
ADOPTAT DE COMISIA DE AGRICULTURĂ DIN PARLAMENTUL EUROPEAN! AGROINFO a intrat în posesia proiectului de regulament, adoptat pe data de 8 aprilie 2019 de Comisia pentru Agricultură și Dezvoltare Rurală din Parlamentul European. Vestea bună pentru fermierii mici este excluderea lor de la sancțiunile aplicate subvențiilor de către agențiile de plăți. Prevedere care se va aplica în noua Politică Agricolă Comună post 2020.
Statele membre pot scuti beneficiarii de sancțiuni administrative în cazul în care cuantumul ajutorului primit într-un an este mai mic sau egal cu 1 250 EUR și dacă suprafața eligibilă este mai mică de 10 ha, se arată în PROIECTUL DE RAPORT referitor la propunerea de regulament al Parlamentului European și al Consiliului privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013.
Este unul dintre amendamentele propuse la Raport de europarlamentarul român Daniel Buda.
Plafonul pentru excluderea de la sancțiuni este restabilit la 1 250 EUR per beneficiar și de până la 10 ha de teren eligibil, ca o etapă majoră de simplificare pentru micii fermieri; în același timp, este consolidată necesitatea unor controale bazate pe riscuri la fața locului, efectuate de statele membre; o mai bună disponibilitate a datelor prin satelit din partea CE pentru a contribui la efectuarea unor controale mai bune; pentru a restabili un anumit grad de armonizare, se introduce un sistem comun de creștere treptată a nivelului sancțiunilor în caz de neconformitate repetată, a propus europarlamentarul român Daniel Buda (PPE), membru în Comisia pentru Agricultură a Parlamentului European.
În aceeași ordine de idei, europarlamentarii au votat și cum vor stabili agențiile de plăți, în fiecare an, eșantionul de control pentru plata subvențiilor din agricultură.
Statele membre asigură un nivel al controalelor necesar pentru o gestionare eficace a riscurilor. Autoritatea responsabilă extrage un eșantion pentru control din întreaga populație de solicitanți, inclusiv, după caz, o parte selectată în mod aleatoriu, pentru a obține o rată de eroare reprezentativă, și una aleasă pe baza riscurilor, care vizează depistarea zonelor în care riscurile de eroare sunt cele mai mari.
Statele membre stabilesc eșantionul de control pentru controalele (în teren, teledetecție n.r.) care urmează să fie efectuate în fiecare an pe baza unei analize a riscurilor, includ o componentă aleatorie și prevăd faptul că eșantionul de control trebuie să acopere cel puțin 1 % din beneficiarii care primesc ajutorul prevăzut în titlul III capitolul 1 secțiunea 2 din Regulamentul (UE) nr. .../... [Regulamentul privind planurile strategice PAC].
În cazul sancțiunilor aplicate fermierilor care încasează subvenții ce depășesc suma de 1.250 euro/an și exploatează mai mult de 10 hectare, procentul de sancționare din suma cuvenită poate fi de 10% în cazul unei neconformități repetate și de cel puțin 15% în cazul unei neconformități deliberate.
Statele membre instituie un sistem de control și de sancțiuni în ceea ce privește ajutoarele. Statele membre desfășoară, prin intermediul agențiilor de plăți sau al organismelor pe care le-au delegat, controale administrative privind cererile de ajutor pentru a verifica îndeplinirea condițiilor de eligibilitate pentru acordarea ajutorului. Controalele respective sunt completate de controale la fața locului.
În cazul unei neconformități repetate, procentul reducerii este de 10 % din cuantumul total al plăților.
În cazul unei neconformități deliberate, procentul este de cel puțin 15 % din cuantumul total al plăților menționate la alineatul (1) din prezentul articol și se poate ajunge până la excluderea totală de la plăți și se poate aplica pentru unul sau mai mulți ani calendaristici.
OPERAȚIUNEA DEMETRA! TONE DE LEGUME DIN POLONIA, UNGARIA, SPANIA, INTERZISE ÎN ROMÂNIA!
Duminică, 14 Aprilie 2019 11:01
PLINE DE PESTICIDE! Tone de ceapă, mere, cartofi, ciuperci din Polonia, tone de morcovi din Ungaria și Serbia, sute de kilograme de usturoi din China, tone de roșii, vinete, ardei gras din Spania au fost oprite să intre în România. Tonele de legume și fructe pline de reziduuri de pesticide urmau să ajungă pe masa românilor. Au fost arse!
Autoritatea Națională Sanitară Veterinară și pentru Siguranța Alimentelor (ANSVSA) a transmis un comunicat pentru AGROINFO legat de operațiunea Demetra de interzicere și distrugere a legumelor pline de pesticide venite din import.
S-A ÎNTÂMPLAT ASTĂZI! CRESCĂTORII DE ANIMALE, NOI AJUTOARE DE LA MINISTERUL AGRICULTURII!
Vineri, 12 Aprilie 2019 12:05
OFICIAL! Crescătorii de animale au solicitat astăzi, 10 aprilie 2019, Ministerului Agriculturii noi ajutoare pentru fermele de animale. Ei au discutat cu reprezentanții Ministerului Agriculturii, cu cei ai Agenției Naționale de Zootehnie și ai Autorității Naționale Sanitare Veterinare și pentru Siguranța Alimentelor la sediul ANSVSA.
La solicitarea Asociației Crescătorilor de Suine Autohtone Mangalița și Bazna a avut loc o întâlnire de lucru, la sediul ANSVSA la care au participat, pe lângă conducerea asociației și reprezentanți ai Ministerului Agriculturii şi Dezvoltării Rurale, ai Agenţiei Naţionale pentru Zootehnie Prof. Dr. G.K. Constantinescu” și ai Autorității Naționale Sanitar Veterinare și pentru Siguranța Alimentelor.
Scopul principal al dezbaterilor, a fost acela de găsire a celor mai bune soluții, în vederea creșterii numărului de animale de rasă pură, din rasele Mangalița și Bazna, precum și crearea unui cadru legislativ care să permită creșterea numărului exploatațiilor care cresc aceste rase în condiții de creștere extensivă, dar și de siguranță sanitară veterinară, anunță un comunicat ANZ, transmis pentru AGROINFO.
Fermierii care cresc rasele Bazna și Mangalița beneficiază de „Ajutor de minimis pentru aplicarea programului de susținere a crescătorilor de porci din rasele Bazna şi/sau Mangalița în vederea producerii cărnii de porc". În ședința din 3 aprilie 2019, Guvernul a aprobat, pentru acest ajutor de minimis, suma de de 4.600.000 lei, pentru anul 2019.
Sursa https://www.agroinfo.ro/cresterea-animalelor/s-a-intamplat-astazi-crescatorii-de-animale-noi-ajutoare-de-la-ministerul-agriculturii
ŞEFUL APIA: DATA la care FERMIERII VOR PRIMI SPRIJINUL CUPLAT VEGETAL pentru 2018!
EXCLUSIV! SUBVENŢII APIA 2018. Directorul general al Agenției de Plăţi şi Intervenţie pentru Agricultură (APIA), Adrian Pintea, a declarat, pentru AGROINFO, când începe plata sprijinului cuplat în sectorul vegetal pentru anul 2018.
Întrebat de reporterul AGROINFO dacă a fost determinată valoarea pe hectar pentru sprijinul cuplat vegetal, aferent anului 2018, care este cuantumul plăţilor cuplate în sectorul vegetal și când va fi demarată plata sprijinului cuplat vegetal către fermieri, şeful APIA, Adrian Pintea, a răspuns: După ce se finalizează depunerea tuturor documentelor, după 15 mai, aşa cum a fost în fiecare an. 15 mai este ultimul termen pentru ultimul document şi după aia o să dăm drumul plăților. Între 15 şi 30 mai se va face şi autorizarea (la plată – n.red.).
Așadar, după data de 15 mai 2019, APIA va demara plata sprijinului cuplat vegetal, aferent anului de campanie 2018. Sunt ultimele plăți directe pe suprafață pe care le mai așteaptă agricultorii români.
Adrian Pintea nu a vrut să dezvăluie care este cuantumul pe hectar pentru sprijinul cuplat vegetal chiar dacă, în acest moment, la APIA se cunoaște deja valoarea pe hectar pentru o parte dintre culturile agricole aflate pe lista sprijinului cuplat vegetal.
AGROINFO: Dar anul trecut pe vremea asta, tot la Agraria, se ştia deja cuantumul pentru sprijinul cuplat la lucernă şi soia.
Detalii AICI: EXCLUSIV! DAEA ANUNŢĂ CUANTUMUL PE HA LA SPRIJINUL CUPLAT VEGETAL! 90 DE EURO/HA SPRIJIN CUPLAT LUCERNĂ!
La celelalte culturi le avem (culturile agricole pentru care deja fermierii au depus la APIA documentele justificative necesare la încasarea sprijinului cuplat n.r.), dar când le vom anunţa (valorile pe hectar n.r.), le anunţăm pe toate. Am decis că aşa este mai bine, a comentat şeful APIA, la insistenţele reporterului AGROINFO.
Întrebat cine a luat această decizie, Adrian Pintea a răspuns că “aşa este legea”.
Șeful APIA a decis că va face publică lista valorilor pe hectar abia după ce vor fi stabilite toate sumele pe hectar, acordate pentru toate culturile agricole care beneficiază de această subvenție. AGROINFO a anunțat deja fermierii că până la termenul limită de 15 mai 2019 trebuie să depună la APIA documentele obligatorii pentru sprijinul cuplat la cultura de sămânță de cartof și la cea de hamei. VEZI AICI DESPRE CE DOCUMENTE APIA ESTE VORBA: SPRIJIN CUPLAT, TERMEN APIA OBLIGATORIU pentru PLATA SUBVENȚIILOR!
Şeful APIA a participat joi, 11 aprilie 2019, alături de ministrul Agriculturii, Petre Daea, la deschiderea Târgului de Agricultură Agraria, care se desfăşoară în perioada 11-14 aprilie, la Jucu, județul Cluj.
Detalii AICI: AGRARIA, la 25 de ani
Adrian Pintea a declarat, pentru AGROINFO, că va fi prezent la Agraria şi vineri, 12 aprilie.
Sursa https://www.agroinfo.ro/vegetal/seful-apia-data-la-care-fermierii-vor-primi-sprijinul-cuplat-vegetal-pentru-2018
APIA, BUNĂ DE PLATĂ! BANI ÎN PLUS pentru FERMIERII CARE NU-ȘI IAU LA TIMP SUBVENȚIILE!
Vineri, 12 Aprilie 2019 12:04
MODIFICĂRI SUBVENŢII FERMIERI. Pe 8 aprilie 2019, europarlamentarii din Comisia de Agricultură a Parlamentului European (COMAGRI) au adoptat un proiect de regulament referitor la modul cum vor fi acordate fondurile europene pentru agricultură prin Politica Agricolă Comună (PAC) după 2020. Agenția de Plăți și Intervenție pentru Agricultură (APIA) le va plăti penalizări de întârziere fermierilor care-și iau mai târziu subvențiile.
Legat de procedurile de absorbţie a fondurilor europene, Statul Membru nu mai are posibilitatea să adauge condiţii suplimentare peste regulile de la Bruxelles. Pentru toate procedurile pe plăţi directe, pe Pilonul II de dezvoltare rurală, ce îţi dă Bruxelles-ul, aia trebuie să faci, pentru că noi suferim de o suprareglementare, a declarat, pentru AGROINFO, europarlamentarul român Daniel Buda (PPE), membru în Comisia de agricultură din Parlamentul European.
AVANS DIN SUBVENŢII ŞI PENTRU FERMIERII INCLUŞI ÎN CONTROLUL APIA
A doua chestiune adoptată în noul regulament care priveşte plăţile directe pentru fermieri este legată de plata unui avans din subvenţia pe suprafaţă şi pentru fermierii incluşi în control.
Până acum, ştiţi că erau fermieri care intrau în control şi nu puteau să primească nici un ban. Acum, am spus ca cei care sunt în control să primească un avans rezonabil, nu putem să spunem ce sumă, pentru a se putea descurca, a declarat europarlamentarul, pentru AGROINFO.
APIA LE VA PLĂTI FERMIERILOR PENALIZĂRI DACĂ ÎNTÂRZIE PLATA SUBVENŢIILOR!
Încă o chestiune, pentru care n-o să mă iubească cei de la APIA: dacă APIA întârzie să plătească banii, din motive tehnice, administrative, trebuie să dea fermierilor despăgubiri pentru fiecare zi de întârziere. Sunt fermieri care nu au primit subvenţia de anul trecut (aferentă anului de plată 2017 – n.red.). Aşa cum statul ştie să ne ia nouă majorări şi penalizări la întârzierile de plată la bugetul de stat, atunci şi noi trebuie să primim bani de la stat, când întârzie plăţile. Termenul de plată este luna iunie, dar sunt fermieri care nu primit subvenţiile nici de acum doi ani de zile şi nu au primit nici un răspuns, deşi nu au fost în control, a adăugat Daniel Buda (în foto).
Acesta a explicat şi procedura de lucru prin care trebuie să treacă documentul ce cuprinde modificările privind subvenţiile fermierilor pentru perioada 2021 -2027.
Regulamentul aprobat de europarlamentarii din Comisia de Agricultură trebuie să fie discutat şi aprobat de Plenul Parlamentului European. Există o dificultate legat de ceea ce înseamnă posibilitatea de a se întoarce din nou în Comisia de Agricultură de către noul Parlament. Noul parlament are următoarele variante de lucru: acceptă raportul făcut de comisia actuală, sau reia discuţiile în noua Comisie, care sută la sută o să aibă o nouă componenţă.
PÂNĂ LA 100.000 DE EURO PENTRU NOII FERMIERI, CHIAR DACĂ AU PESTE 40 DE ANI!
O altă chestiune importantă este legată de fermierii nou instalaţi: după 2021, şi cei care au peste 40 de ani şi care se apucă pentru prima dată de agricultură vor avea posibilitatea să primească până la 100.000 de euro. ţinta mea a fost populaţia din afara României. avem foarte mulţi oameni care sunt în afara ţării, am stat de vorbă cu ei, foarte mulţi ar fi vrut să vină în România să se apuce de afaceri, dar nu aveau bani destui şi aveau peste 40 de ani, chiar 41, 42 de ani, şi atunci cu amendamentul ăsta, vor avea posibilitatea să vină să investească în România, a mai spus europarlamentarul român.
Daniel Buda a făcut aceste declaraţii la standul Ferma Media Grup, în prima zi a celui mai mare târg de agricultură din Transilvania, AGRARIA 2019, organizat de DLG InterMarketing, care se desfăşoară în perioada 11-14 aprilie 2019, la Jucu, jud.ețul Cluj.
Sursa https://www.agroinfo.ro/vegetal/apia-buna-de-plata-bani-in-plus-pentru-fermierii-care-nu-si-iau-la-timp-subventiile
SCRAPIA PUNE FRÂNĂ VÂNZĂRII MIEILOR!
SCRAPIA ÎI NENOROCEȘTE DE DOUĂ ORI PE OIERII ROMÂNI! Autoritatea Națională Sanitară Veterinară și pentru Siguranța Alimentelor (ANSVSA) anunță că face verificări drastice la fermele de ovine și/sau caprine. Sunt reguli extrem de severe pentru sacrificarea mieilor înainte de sărbătorile pascale. Restricțiile sunt aplicate din pricina focarelor active de scrapie.
Scrapia, boala mortală și fără leac, la ovine și caprine îi nenorocește de două ori pe crescătorii români de ovine. O dată pentru că acolo unde este descoperit un focar se merge până la sacrificarea turmei și a doua oară acum, înainte de sărbătorile pascale, când îi împiedică pe oieri să-și vândă mieii. Atenție, oieri! Interzisă vinderea și sacrificarea mieilor care provin din fermele aflate în județele, zonele unde s-au confirmat focare de scrapie. Pentru celelalte zone, la vânzarea mieilor sunt luate măsuri drastice.
Având în vedere confirmarea scrapiei în judetele Argeș, Caraș Severin, Constanța, Sibiu, Timiș, Hunedoara este monitorizată circulația pe teritoriul național a ovinelor și caprinelor destinate sacrificării, respectiv a întregului traseu de la ferme sau exploatații de origine către abatoare autorizate sanitar veterinar.
Pentru eficientizarea acestor acţiuni, medicii veterinari vor solicita, ori de câte ori consideră necesar, sprijinul altor autorităţi competente judeţene sau locale (Primării, Consilii Judeţene, Instituţii ale Prefectului, ANAF, ANPC, MS etc), în vederea organizării unor acţiuni comune de inspecţie şi control, în limita competenţelor stabilite prin legislaţia în vigoare şi în baza protocoalelor de colaborare încheiate cu alte autorităţi, informează ANSVSA, într-un comunicat transmis pentru AGROINFO.
– transportul mieilor pentru tăiere să fie efectuat numai în mijloace auto autorizate sanitar veterinar şi însoţit de certificate sanitare veterinare, care să ateste sănătatea acestora, precum şi de documente privind informaţiile lanţului alimentar, conform modelului stabilit de ANSVSA;
– în cazuri excepţionale, sacrificarea mieilor poate fi realizată şi în spaţii amenajate temporar, organizate în condiţiile legii în care să se asigure supravegherea sanitară veterinară şi în care sunt respectate condiţiile prevăzute de legislaţie.
activitatea de sacrificare a mieilor în spaţii amenajate temporar se realizează numai în perioada 15 – 28.04.2019, între orele 07.00-17.00.
– marcarea cărnii de miel, rezultată în urma sacrificărilor în spaţiile amenajate temporar, se realizează cu o marcă de sănătate de formă rotundă cu diametrul de 3,5 cm, în interiorul căreia este înscris indicativul judeţului urmat de codul numeric acordat de DSVSA judeţeană;
Sursa https://www.agroinfo.ro/economic/scrapia-pune-frana-vanzarii-mieilor
OFICIAL! STADIUL LA PLATA AJUTOARELOR NAȚIONALE TRANZITORII pentru CRESCĂTORII DE ANIMALE!
Joi, 11 Aprilie 2019 11:56
EXCLUSIV! La solicitarea AGROINFO, directorul general al Agenției de Plăți și Intervenție pentru Agricultură (APIA), Adrian Pintea, ne-a transmis stadiul la plata ajutoarelor naționale tranzitorii acordate crescătorilor de animale. Informațiile sunt extrase din baza de date APIA la data de 3 aprilie 2019.
Ajutorul național tranzitoriu în sectorul zootehnic este achitat fermierilor din bugetul național. Într-un răspuns oficial, transmis la cererea AGROINFO, șeful APIA informează că, până la data de 3 aprilie 2019, suma virată în conturile fermierilor din bugetul național este de 233, 21 milioane de euro.
CITEȘTE ȘI SITUAȚIA LA PLATA SUBVENȚIILOR APIA 2018: RĂSPUNS OFICIAL APIA! SITUAȚIA LA PLATA SUBVENȚIILOR APIA pentru ANUL 2018!
Vă prezentăm situația la plata ajutoarelor naționale tranzitorii, la nivel național, așa cum ne-a fost transmisă de directorul general APIA:
ANT 7 Ajutor Național Tranzitoriu - Schema decuplată de producție, specia bovine- sector lapte - 47.592 de fermieri autorizați la plată, total sumă autorizată 15.172.715,30 euro
ANT 8 Ajutor Național Tranzitoriu - Schema decuplată de producție, specia bovine- sector carne - 130.152 de fermieri autorizați la plată, total sumă autorizată la plată 83.648.726,03 euro
ANT 9 Ajutor Național Tranzitoriu - Schema cuplată de producție, specia ovine - 39.147 de fermieri autorizați la plată, total sumă autorizată la plată 37.455.634,56 euro
ANT 9 Ajutor Național Tranzitoriu - Schema cuplată de producție, specia caprine - 12.953 de fermieri autorizați la plată, total sumă autorizată la plată 5.009.688,69 euro
Sursa https://www.agroinfo.ro/cresterea-animalelor/oficial-stadiul-la-plata-ajutoarelor-nationale-tranzitorii-pentru-crescatorii-de-animale
DECIZIE LUNI la BRUXELLES: APIA și AFIR, O SINGURĂ AGENȚIE!
VEȘTI DE LA BRUXELLES! Fiecare stat membru restricționează numărul agențiilor sale de plăți acreditate la o singură agenție la nivel național sau, după caz, una la nivel regional și la o singură agenție responsabilă de gestionarea cheltuielilor FEGA și FEADR, anunță un Raport al Comisiei de Agricultură și Dezvoltare Rurală, care se va supune votului luni, 8 aprilie 2019, în Parlamentul European, la Bruxelles.
În România funcționează, în prezent, două agenții de plăți, Agenția de Plăți și Intervenție pentru Agricultură (APIA) și Agenția de Finanțare a Investițiilor Rurale (AFIR). APIA gestionează plățile directe ale fermierilor din Fondul European pentru Garantare Agricolă, dar și o parte a plăților din Fondul European Agricol pentru Dezvoltare Rurală (FEADR). AFIR gestionează plățile din FEADR, făcute pentru proiectele pe măsurile de dezvoltare rurală. Decizia rămânerii unei singure agenții de plăți la nivel național, care să gestioneze ambele fonduri, FEGA și FEADR, se va lua luni, 8 aprilie, în Parlamentul European. La propunerea de regulament al Parlamentului European și al Consiliului privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013, după care se va ghida noua Politică Agricolă Comună, post 2020, s-au făcut mai multe amendamente care vor fi supuse dezbaterii și votului luni, 8 aprilie, în Comisia de Agricultură din Parlamentul European. Amendamentul 13 se referă la agențiile de plăți din statele membre UE.
Agențiile de plăți sunt departamente sau organisme ale statelor membre responsabile cu gestionarea și controlul cheltuielilor menționate la articolul 5 alineatul (2) și la articolul 6. Cu excepția efectuării plăților, sarcinile respective ale agențiilor de plăți pot fi delegate.
Statele membre acreditează ca agenții de plăți departamente sau organisme care au o organizare administrativă și un sistem de control intern care oferă garanții suficiente că plățile sunt legale, corecte și justificate corespunzător. În acest scop, agențiile de plăți îndeplinesc condițiile minime de acreditare în ceea ce privește mediul intern, activitățile de control, informarea și comunicarea, precum și monitorizarea stabilite de Comisie în temeiul articolului 12a alineatul (1) litera (a).Fiecare stat membru restricționează numărul agențiilor sale de plăți acreditate, după cum urmează:
(a) la o singură agenție la nivel național sau, după caz, una la nivel regional; și
(b) la o singură agenție responsabilă de gestionarea cheltuielilor FEGA și FEADR.
Totuși, în cazul în care se instituie agenții de plăți la nivel regional, statele membre acreditează, de asemenea, o agenție de plăți la nivel național pentru schemele de ajutoare care, dată fiind natura lor, trebuie gestionate la nivel național sau încredințează gestionarea acestor scheme agențiilor lor de plăți regionale.
Agențiilor de plăți care nu au gestionat cheltuieli FEGA sau FEADR timp de cel puțin trei ani li se retrage acreditarea. Statele membre nu desemnează noi agenții de plăți suplimentare după data intrării în vigoare a prezentului regulament.
În sensul articolului 63 alineatul (5) și alineatul (6) din Regulamentul (UE, Euratom) 2018/... [noul Regulament financiar], până la data de 15 februarie a anului care urmează exercițiului financiar în cauză, persoana care conduce agenția de plăți acreditată întocmește și furnizează Comisiei următoarele:
(a) conturile anuale pentru cheltuielile suportate în cursul îndeplinirii sarcinilor care revin respectivei agenții de plăți acreditate, astfel cum se prevede la articolul 63 alineatul (5) litera (a) din Regulamentul financiar, însoțite de informațiile necesare pentru verificarea conturilor respective în conformitate cu articolul 51;
(b) raportul privind verificarea financiară anuală menționat la articolul 51 alineatul (1), care demonstrează faptul că cheltuielile au fost efectuate în conformitate cu articolul 35;
(c) o declarație de gestiune, astfel cum se menționează la articolul 63 alineatul (6) din Regulamentul financiar, care atestă faptul că informațiile sunt prezentate în mod adecvat, complet și exact, astfel cum se prevede la articolul 63 alineatul (6) litera (a) din Regulamentul financiar.
Termenul de 15 februarie poate fi prelungit în mod excepțional de către Comisie până la 1 martie, la cererea statului membru în cauză, astfel cum se prevede la articolul 63 alineatul (7) al doilea paragraf din Regulamentul financiar.
Atunci când o agenție de plăți acreditată nu întrunește sau nu mai întrunește unul sau mai multe dintre criteriile de acreditare menționate, statul membru, acționând din proprie inițiativă sau la solicitarea Comisiei, retrage acreditarea dacă agenția de plăți nu realizează schimbările necesare într-o perioadă de timp care urmează a fi determinată de autoritatea competentă în funcție de gravitatea problemei.
Agențiile de plăți gestionează și asigură controlul operațiunilor legate de intervenția publică de care răspund și își rezervă responsabilitatea generală în domeniul respectiv. În cazul în care se acordă sprijin prin intermediul unui instrument financiar care este pus în aplicare de BEI sau de o altă instituție financiară internațională în care un stat membru este acționar, agenția de plăți se bazează pe raportul de control în sprijinul cererilor de plată transmis de BEI sau de altă instituție internațională. (amendament Articolul 9a din propunerea de regulament al Parlamentului European și al Consiliului privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013)
Potrivit declarației pe care a făcut-o Achim Irimescu, șeful Departamentului pentru Agricultură și Siguranță Alimentară din cadrul Reprezentanței Permanente a României la UE și purtător de cuvânt al României pentru Comitetul Special pentru Agricultură (SCA), România este singurul stat membru UE cu două agenții de plăți.
La nivel european, România este singurul stat care două agenții de plăți, una pentru FEGA (Fondul European de Garantare Agricolă n.r.) și una pentru FEADR (Fondul European pentru Agricultură și Dezvoltare Rurală n.r.). De exemplu, Germania, care are 16 landuri, are 16 agenții de plăți plus cea centrală, dar fiecare tratează cele două fonduri (FEGA și FEADR) împreună. Rămâne de văzut cum se va adopta. Știu că în țară se dorește foarte mult, și așa a venit poziția, noi așa am susținut-o la Bruxelles, să menținem cele două agenții în forma actuală, dar dacă nu vom avea susținere din partea celorlalte state membre va fi foarte greu ca unul împotriva 27 sau 26 să reușim ceea ce ne dorim, a declarat Irimescu, în februarie 2019, pentru AGROINFO. INTEGRAL DECLARAȚIA AICI: APIA ȘI AFIR, UNIFICATE, CONDUSE DE UN PREȘEDINTE!
Sursa https://www.agroinfo.ro/vegetal/decizie-luni-la-bruxelles-apia-si-afir-o-singura-agentie
OIERII DIN ROMÂNIA, O BOMBĂ CARE STĂ SĂ EXPLODEZE: AM AJUNS DE BATJOCURĂ!
Joi, 11 Aprilie 2019 11:55
OIERII AMENINȚĂ CU PROTESTE! Prețul la kilogramul de miel în viu este de batjocură, 9 lei/kg! Samsarii ne forțează să le dăm gratis lâna oilor! Iarna a fost secetoasă și am cheltuit cu hrana oilor de am ajuns fără bani în buzunar! Primarii ne pretind chirii de 700 de lei pe hectarul de pășune! Am ajuns de batjocura Guvernului, a ministrului agriculturii, ne spune revoltat Ionică Sterp, unul dintre oierii care s-au încumetat să se plângă direct la Bruxelles, la instituțiile europene.
Noi, oierii din România, am ajuns de batjocura ministrului agriculturii și a Guvernului! Domnule ministru Petre Daea, unde sunt contractele de export promise?! Unde sunt alea 800.000 de ovine pentru care ne-ați anunțat că ați încheiat contract pentru export în țările arabe?! Ce se întâmplă cu exportul de miei în Iordania?! Aflăm de prin presă că doamna prim-ministru Viorica Dăncilă a stricat relația cu Iordania și cu alte țări arabe. Unde e sprijinul pe care l-ați promis ciobanilor din România, domnule ministru Daea?! Unde sunt contractele de export ovine cu care ați zis că ne scoateți din necazuri?!
Oierii sunt apăsați de necazuri. Iarna asta a fost secetă, am cheltuit cu hrana oilor de parca ar fi fost o iarnă și jumătate. Astăzi, în Bihor, mieii noștri se cumpără la un preț de nimic, 9 lei pe kilogramul de miel în viu. Pe oile reformă abia primim 2,5 lei/kg. Samsarii nu ne dau pace. Vin la fermele noastre și ne forțează să le dăm gratis lâna oilor. "Voi luați subvenție pe lână! Îți dau adeverință să duci la direcția agricolă ca să iei subvenția și tu dai la mine gratis lâna oilor. " Așa ne spun! Pentru leul ăla pe care-l primim ajutor de minimis pe kilogramul de lână, samsarii vor lâna gratis, nu mai vor să dea bani pe ea.
Care sunt centrele de colectare a lânii, domnule ministru?! Ați fost în Mărginimea Sibiului să vedeți unde se vinde lâna. Tot Sibiul este blocat, centrele de colectare a lânii nu mai cumpără lână pentru că nu mai au unde să o depoziteze!
Subvenția pe oaie pe care o primim majoritatea crescătorilor de oi din România e doar 20 de lei pe cap de ovină. Suntem batjocura baronilor locali. Primarii ne cer o chirie de 700 de lei pe hectarul de pășune. Voi primiți subvenții! Asta ne aruncă primarii în față. Am ajuns să fim doar un filtru prin care trec banii primiți de la Europa direct în buzunarele primăriilor.
Mă scol la 3 și jumătate, în puterea nopții, și eu și nevastă-mea, ca să mulgem 400 de oi și punem capul pe pernă la miezul nopții. Dacă nu am face brânză, falimentul ne-ar mânca, cu tot cu subvenția pe ovină, ajutorul național tranzitoriu de 20 de lei/cap de ovină, și cu tot cu leul pe kilogramul de lână.
Acum, aflăm că este interzis să ne vindem mieii în târguri și piețe. Păi, și asta ne-ați luat-o?! Am zis că ne mai scoatem un ban, înainte de Paște, cu vânzarea mieilor în piață. Nu mai avem voie să facem nici asta! VEZI DETALII AICI: LOVITURĂ PENTRU OIERII ROMÂNI: INTERZISĂ VÂNZAREA MIEILOR ÎN TÂRGURI ȘI PIEȚE!
Cât să mai tăcem?! La os ne-au ajuns necazurile și suntem gata să venim în București, la Ministerul Agriculturii, să ne cerem drepturile noastre și să vă cerem să vă țineți promisiunile făcute ciobanilor din România, domnule ministru Petre Daea, spune revoltat crescătorul de ovine Ionică Sterp din Bihor, pentru AGROINFO.
În februarie 2019, ministrul agriculturii Petre Daea a anunțat, printr-un comunicat, că din România vor pleca spre Iran 800.000 de ovine.
Discuțiile între oamenii de afaceri români și companiile din Iran interesate de o astfel de colaborare se află într-un stadiu foarte avansat, iar în termen de șase luni, agenții economici din Romania vor trimite la export în Iran un efectiv de aproximativ 800.000 ovine, dintre care 200.000 vor fi trimise în țara de destinație de o societate comercială din București, iar restul de către o companie din județul Timiș, anunța comunicatul Ministerului Agriculturii.
Negocierile, probabil, s-au împotmolit pe undeva, în urma anunțului premierului României de a muta ambasada de la Tel Aviv la Ierusalim. Președintele României, Klaus Iohannis, a declarat la sfârșitul lui martie că regele Iordaniei și-a anulat vizita în România pentru că ”s-a simțit personal jignit de abordarea doamnei prim-ministru la acel congres din SUA”. Președintele a afirmat că una dintre puținele constante din politica externă a României a fost relația foarte bună cu lumea arabă. În așa condiții, greu de spus cum vor decurge contractele pentru export ovine.
În 2017, crescătorii de ovine Ionică Sterp, Gheorghe Dănulețiu, cunoscutul Ghiță Ciobanul, din Sibiu, și Dan Petrescu din Argeș, au mers până la Bruxelles, în inima Europei, denunțând instituțiilor europene fraudele cu subvenția europeană din oierit. A fost o premieră pentru România. AGROINFO a fost singura publicație din România care i-a însoțit pe oieri până la instituțiile europene din Bruxelles, Parlamentul European, Comisia Europeană, OLAF. CITEȘTE DETALII AICI: PREMIERĂ pentru FERMIERII ROMÂNI! CIOBANII ASCULTAȚI la BRUXELLES, la DG AGRI unde se NEGOCIAZĂ SUBVENȚIILE APIA!
Cei trei oieri, în Parlamentul European, la Bruxelles, discutând cu europarlamentarii români Monica Macovei și Daniel Buda
Anul trecut, pe 10 octombrie, cei trei oieri, cărora li s-au alăturat și alți crescători de oi, Alexandru Ciocaș din Bihor, Ioan Suciu din Făgăraș, au pichetat Ministerul Agriculturii. I-au tulburat liniștea ministrului Petre Daea, aducându-i doi berbeci chiar în curtea ministerului, chiar sub ferestrele cabinetului său și l-au făcut să întârzie la inaugurarea Zilei Produsului Românesc, zi de care e atât de mândru șeful de la Agricultură. Atunci au cerut să se schimbe legea pășunilor, să se termine cu certificatele de origine false pentru berbeci, să se împartă corect cea mai mare subvenție din oierit, sprijinul cuplat, a cărui valoare pe cap de oaie, pentru anul 2018, este de cca 15 euro.
Sursa https://www.agroinfo.ro/economic/oierii-din-romania-o-bomba-care-sta-sa-explodeze-am-ajuns-de-batjocura
SPRIJIN CUPLAT, TERMEN APIA OBLIGATORIU pentru PLATA SUBVENȚIILOR!
Joi, 11 Aprilie 2019 11:54
PLATA SUBVENȚIILOR APIA 2018! Sprijinul cuplat vegetal este subvenția europeană, plătită pe hectar, care va fi ultima autorizată la plată de Agenția de Plăți și Intervenție pentru Agricultură (APIA). Cuantumul pe hectar al acestei subvenții nu a fost deocamdată stabilit pentru că fermierii români care au solicitat sprijin cuplat vegetal pentru anul 2018 mai au termen până al 15 mai 2019 să depună la APIA actele obligatorii.
TERMEN DEPUNERE DOCUMENTE APIA - 15 MAI 2019!
SPRIJIN CUPLAT PENTRU CULTURA DE SĂMÂNŢĂ DE CARTOF
Fermierii activi care beneficiază de această subvenție valorifică minimum 15.000 kg sămânţă de cartof/ha pe baza facturii sau a filei/filelor din carnetul de comercializare a produselor din sectorul agricol, pe care le prezintă la APIA până la data de 15 mai a anului următor anului de cerere curent.
Pentru sămânța achiziționată de la terți, fermierul prezintă factura sau bonul fiscal de achiziție sau fila/filele din carnetul de comercializare a seminței de cartof, pentru cantitatea corespunzătoare suprafeței declarate, însoțită/însoțite de:
(i) documentul de calitate și conformitate al furnizorului; sau
(ii) orice alt document echivalent documentului menționat emis într-un stat membru al Uniunii Europene sau într-o țară terță care are echivalență conform Deciziei Consiliului 2003/17/CE; sau
(iii) o etichetă oficială pentru fiecare lot însămânțat care ține loc de document de calitate și conformitate.
SPRIJIN CUPLAT PENTRU CULTURA DE HAMEI
În situația în care fermierul are și calitatea de procesator, înregistrat la Oficiul Național al Registrul Comerțului, acesta face dovada procesării producţiei minime de 490 kg conuri uscate de hamei/ha prin documente contabile interne, până la data de 15 mai a anului următor anului de cerere.
Fermierii români vor beneficia de sprijinul cuplat vegetal și pentru anul 2019 pentru următoarele culturi agricole: soia, lucernă, mazăre boabe pentru industrializare, fasole boabe pentru industrializare, cânepă pentru ulei și/sau fibră, orez, sămânță de cartof, hamei, sfeclă de zahăr, tomate pentru industrializare, castraveți pentru industrializare, legume cultivate în spații protejate, în sere și solarii (ardei, varză, castraveți, tomate, vinete), fructe destinate industrializării (prune, mere, cireșe, vișine, zarzăre, caise).
Sursa https://www.agroinfo.ro/vegetal/sprijin-cuplat-termen-apia-obligatoriu-pentru-plata-subventiilor
Pagina 7 din 153

References: articolul 5
 articolul 6
 articolul 63
 articolul 51
 articolul 51
 articolul 35
 articolul 63
 articolul 63
 articolul 63
 Articolul 9